**ПРОЕКТ НА ДОГОВОР**

**………………………………..**

Днес, ..................... 2023 г., в град Перник, между:

1**. АДМИНИСТРАТИВЕН СЪД – ПЕРНИК,**  БУЛСТАТ 1135865184, с адрес гр. Перник, ул. „Търговска“ № 37, представлявано от Ивайло Иванов – Административен ръководител-председател, наричана по-нататък за краткост ВЪЗЛОЖИТЕЛ, от една страна

и

2. **………………………………………**, ЕИК …………………… със седалище и адрес на управление: …………………………………………………………………………….., представлявано от …………………………………………………………….., в качеството му на ……………………………………..., наричано по-нататък за краткост ИЗПЪЛНИТЕЛ, от друга страна

на основание чл. 194, ал. 1 от ЗОП и утвърден от Възложителя Протокол от работата на комисията за разглеждане и оценка на офертите и за класиране на участниците по обществена поръчка, възлагана по реда на чл. 20, ал. 3, т. 1 от ЗОП с предмет: „Преустройство и промяна предназначението на самостоятелен обект с идентификатор 55871.505.749.5.12 в Архив и Помещения за Съдебна охрана“ се сключи настоящият договор за следното:

**I. ПРЕДМЕТ НА ДОГОВОРА**

**Чл. 1.** **(1)** ВЪЗЛОЖИТЕЛЯТвъзлага, а ИЗПЪЛНИТЕЛЯТприема да извърши по настоящия договор изпълнение на строително-монтажни работи (СМР) на обект: **“Преустройство и промяна предназначението на самостоятелен обект с идентификатор 55871.505.749.5.12 в Архив и Помещения за Съдебна охрана, със заемана площ 328 кв.м. в Съдебна палата град Перник“,** съгласно Техническата спецификация към обществената поръчка, Техническото и Ценовото предложение от офертата на ИЗПЪЛНИТЕЛЯ, както и останалите условията, съдържащи се в на настоящия договор.

**(2)** Изпълнението на дейностите, предмет на договора, се извършва съгласно изискванията на всички относими към предмета на договора нормативни актове, правила и стандарти.

**(3)** Настоящият договор се счита за сключен под условие по смисъла на чл. 114 от ЗОП (договор с отложено изпълнение), като неговото действие и изпълнение се поставят в зависимост от сбъдването на следното условие: наличие на финансови средства за изпълнение на договора. Ако финансирането не бъде осигурено, на основание чл. 114 от ЗОП всяка от страните може да поиска прекратяване на договора след изтичане на тримесечен срок от сключването, като нито една от страните не дължи неустойка на другата.

**II. НЕПРЕДВИДЕНИ РАБОТИ (РАЗХОДИ)**

**Чл. 2. (1)** В хода на строителството е допустимо извършване на непредвидени разходи за СМР. Непредвидени разходи за строителни и монтажни работи са разходите, които се дължат по изключение и които са свързани с увеличаване на заложени количества строителни и монтажни работи и/или добавяне на нови видове и количества СМР, които към момента на разработване и одобряване на работния инвестиционен проект обективно не са могли да бъдат предвидени при полагане на дължимата грижа или ВЪЗЛОЖИТЕЛЯТ/проектантът е нямал задължението да ги предвиди, но при изпълнение на дейностите са обективно необходими за въвеждане на обекта в експлоатация. Освен на горните изисквания непредвидените разходи следва да покриват кумулативно и следните условия:

- необходимостта от подобни непредвидени разходи трябва да е възникнала по време на изпълнението на поръчката;

- същите са необходими за изпълнението на предмета на поръчката в съответствие с нормативните изисквания;

- разходите се отнасят за работи/дейности, които не са включени в изискванията на ВЪЗЛОЖИТЕЛЯ и в Ценовото предложение на ИЗПЪЛНИТЕЛЯ ( Образец №3).

**(2)** Не представляват „непредвидени” разходите, които възникват в резултат на неправомерно поведение на ВЪЗЛОЖИТЕЛЯ или ИЗПЪЛНИТЕЛЯ, включително са в резултат от неизпълнение (вкл. лошо, неточно изпълнение) на нормативно и/или договорно уредени задължения на ИЗПЪЛНИТЕЛЯ.

**(3)** Допустимите в хода на строителството непредвидени работи (разходи) не следва да надвишават общо 10% от стойността на строително-монтажни работи съгласно Ценовото предложение на ИЗПЪЛНИТЕЛЯ и чл. 6, ал. 1, т. 1 от настоящия договор.

**(4)** При необходимост от извършване на непредвидени разходи за СМР, същите се изпълняват в рамките на предложения срок за изпълнение на работите, предмет на договора, и без неговата промяна, когато това е обективно възможно.

**(5)** При възникване на необходимост от непредвидени работи и свързаните с тях непредвидени разходи, ИЗПЪЛНИТЕЛЯТ следва да отправи предложение до ВЪЗЛОЖИТЕЛЯ, което съдържа минимум:

- информация за естеството и характера на непредвидените работи;

- обстоятелствата, които налагат извършването им;

- времето на констатирането им;

- времетраенето на изпълнението на непредвидените работи;

- отражението им върху графика на изпълнение;

- рисковете за изпълнение на инвестиционния проект и въвеждане на обекта в експлоатация при неосъществяване на предлаганите дейности;

- предложение от страна на изпълнителя за възможностите за изпълнение на предмета на поръчката без непредвидени разходи или с цел оптималното им намаляване.

**(6)** Към предложението по ал. 5 ИЗПЪЛНИТЕЛЯТ следва да приложи:

- подробна обосновка за необходимостта от извършването на предлаганите видове работи, включително обосновка за тяхната непредвиденост;

- документи, които подкрепят приложените обосновки, включително цените по видове дейности;

- подробна количествено-стойностна сметка на непредвидените работи с обосновка на цените.

**(7)** ИЗПЪЛНИТЕЛЯТ следва да съгласува исканите промени с лицата, осъществяващи контрол и надзор по време на строителството съгласно правомощията и компетентността им по закон.

**(8)** ВЪЗЛОЖИТЕЛЯТ има право да не одобри извършването на предложените му непредвидени работи и свързаните с тях непредвидени разходи изцяло или в отделни части (по вид, количество, обем, времетраене, стойност). ВЪЗЛОЖИТЕЛЯТ може да не одобри предложените му видове работи и поради обстоятелството, че не счита същите за непредвидени или да поиска допълнителна обосновка.ИЗПЪЛНИТЕЛЯТ няма право на непредвидени разходи само и единствено на основание, че такива са предвидени в договора.

**(9)** Непредвидени работи могат да бъдат извършвани само след предварителното им одобрение (съгласие) по отношение на естество, необходимост, количества и стойност от ВЪЗЛОЖИТЕЛЯ.

**(10)** Приемането на изпълнението на непредвидените работи, възложени/одобрени по съответния ред, се извършва със съставяне на протокол между представители на ИЗПЪЛНИТЕЛЯ, ВЪЗЛОЖИТЕЛЯ, КОНСУЛТАНТА, осъществяващ строителния надзор и инвеститорски контрол и лицето, упражняващо авторски надзор (ако е необходимо).

**Чл. 3. (1)** Изменение на КСС в хода на изпълнение на настоящия договор е допустимо при необходимост от промяна/замяна на определен вид дейност, предвидена в КСС, с друг вид дейност, включително промяна в количествата в резултат на точни изчисления в хода на строителството или промяна/замяна на определен вид материал, предвиден в КСС, с друг вид материал.

**(2)** Изменение във видовете дейности е допустимо при кумулативното наличие на следните условия:

1. ако то е обективно необходимо с оглед въвеждане на обекта в експлоатация и без извършената промяна не може да се извърши въвеждане в експлоатация;

2. измененията са в обхвата на несъществените отклонения от инвестиционния проект по смисъла на ЗУТ;

3. замяната по същество не води до промяна в предмета на поръчката;

4. промяната/замяната е нормативно и технологично допустима и е съгласувана с лицата, осъществяващи контрол и надзор по време на строителството съгласно правомощията и компетентността им по закон.

**(3)** Промяна/замяна на определен вид материал, предвиден в КСС, с друг вид материал е допустима само при кумулативно наличие на следните условия:

1. качеството/техническите характеристики на новия вид материал са същите или по-добри от тези на заменяния материал;

2. единичната цена след замяната/промяната за съответната позиция от КСС остава същата или е по-ниска от съответната съгласно Ценовото предложение на ИЗПЪЛНИТЕЛЯ (Приложение №3);

3. промяната/замяната е нормативно и технологично допустима и е съгласувана с лицата, осъществяващи контрол и надзор по време на строителството съгласно правомощията и компетентността им по закон.

**(4)** Изменение в количествата може да се извърши, когато е нормативно и технологично допустимо и е съгласувано с лицата, осъществяващи контрол и надзор по време на строителството съгласно правомощията и компетентността им по закон.

**(5)** Замяна на определен вид дейност в КСС, на видове материали в КСС или изменение в предвидените в КСС количества е допустимо до общата стойност на договора и без промяна на предложения срок за изпълнение на работите, предмет на договора.

**Чл. 4.** ИЗПЪЛНИТЕЛЯТ следва да уведоми писмено ВЪЗЛОЖИТЕЛЯ за необходимостта от промяна в КСС в предвиден/и вид/ове работа/и, предвиден/и вид/ове материал/и и/или количества след направени точни измервания на място, като приложи писмена обосновка за същата, включително писмена обосновка на стойността на количествата, на новите видове работи/заменящия материал. ИЗПЪЛНИТЕЛЯТ е длъжен да представи на ВЪЗЛОЖИТЕЛЯ освен съответните обосновки и документи, подкрепящи исканите промени - констативни протоколи, становища на компетентни органи, заповедна книга, фактури за доставни цени, стокови/складови разписки и др. приложими документи. ИЗПЪЛНИТЕЛЯТ следва да съгласува исканите промени с лицата, осъществяващи контрол и надзор по време на строителството съгласно правомощията и компетентността им по закон.

**Чл. 5. (1)** За промяната ИЗПЪЛНИТЕЛЯТ следва да:

- изготви заменителна таблица, съдържаща точна информация за извършваните изменения, като се посочват с възможност за сравняване, от една страна, конкретните видове работи/дейности/материали/количества по позиции от КСС, така както са уговорени по сключения договор, и от друга страна, конкретните нови видове работи/дейности/материали/количества, с които се заменят първоначално уговорените по позиции от КСС. Същите се остойностяват с единична цена и обща стойност преди и след изменението.

- изготви и предаде на ВЪЗЛОЖИТЕЛЯ нови КСС в съответната част, заменящи тези от Ценовото предложение на ИЗПЪЛНИТЕЛЯ (Образец №3). Същите следва да съдържат остойностяване с единична цена и обща стойност.

**(2)** Заменителната таблица и новите КСС по ал. 1 следва да се представят задължително в оригинал с подпис и в електронен вид във формат “xls.” (MS Office Excel) и “pdf.”.

**ІІI. ЦЕНА И НАЧИН НА ПЛАЩАНЕ**

**Чл. 6. (1)** Стойността за изпълнение на договора, съгласно ценовото предложение на ИЗПЪЛНИТЕЛЯ, неразделна част от настоящия договор е, както следва:

**Обща** **стойност на договора, включваща изпълнение на СМР, и непредвидени** строително-монтажни работи**:** **……………… /словом: ………………………/ лв. без ДДС или ……………… /словом: ………………………/ лв. с ДДС,** от която:

1. Цена за извършване на **строително–монтажните работи** в размер на **…………….. /словом: ………………………/ лв. без ДДС или …………….. /словом: ………………………/ лв. с ДДС**;
2. Цена за възникнали **непредвидени строително-монтажни работи -** 10 % върху стойността по т. 1: …………… /словом: ………………………/ лв. без ДДС или …………… /словом: ………………………/ лв. с ДДС.

**(2)** Финансирането на настоящата обществена поръчка се осигурява със средства от бюджета на Административен съд – Перник. Във връзка с възможността, която чл. 114 от ЗОП предвижда, Възложителят посочва, че към датата на откриване на процедурата не е осигурено финансиране. Договорът за изпълнение на обществената поръчка се счита сключен под условие по смисъла на чл. 114 от ЗОП (договор с отложено изпълнение), като неговото действие и изпълнение се поставят в зависимост от сбъдването на следното условие: наличие на финансови средства за изпълнение на договора. Всяка от страните може да поиска писмено прекратяване на договора без предизвестие след изтичане на тримесечен срок от сключването му в случай на неосигурено финансиране.

**(3)** Всички разходи, както и такси, данъци и други задължения, платими от ИЗПЪЛНИТЕЛЯ по силата на договора, са включени в ценовото предложение на ИЗПЪЛНИТЕЛЯ.

**(4)** Цената за изпълнение е крайна и представлява възнаграждението за извършване от ИЗПЪЛНИТЕЛЯ на всички дейности по договора, като същата не може да бъде надхвърляна по време на действието му.

**(5)** На заплащане от ВЪЗЛОЖИТЕЛЯ подлежат само реално и напълно извършените дейности, приети без възражения от страна на ВЪЗЛОЖИТЕЛЯ, както и лицето, извършващо строителен надзор и инвеститорски контрол (КОНСУЛТАНТА) и лицето, упражняващо авторски надзор (ако е приложимо).

**(6)** Стойността за изпълнение на договора се заплаща на части, както следва:

1. Авансово плащане;

2. Междинни плащания;

3. Окончателно плащане.

**Чл. 7.** ВЪЗЛОЖИТЕЛЯТ заплаща цената по чл. 6, ал. 1, т. 1, както следва:

**(1) Авансово плащане** по желание на ИЗПЪЛНИТЕЛЯ в размер на 20 % от цената за изпълнение на СМР по чл. 6, ал. 1, т. 1 от договора с дължимото ДДС, платимо в срок до 30 (тридесет) календарни дни след представяне на искане за плащане, издадено от ИЗПЪЛНИТЕЛЯ, и на гаранция за авансово плащане, обезпечаваща 100% авансово предоставените средства с ДДС. ИЗПЪЛНИТЕЛЯТ заявява авансово плащане, като представя горепосочените документи, в срок до 5 (пет) календарни дни от датата на съставяне и подписване на протокол образец № 2 за откриване на строителната площадка към Наредба № 3/31.07.2003 г. за съставяне на актове и протоколи по време на строителството.

1. Гаранцията за авансово плащане се счита за предоставена на ВЪЗЛОЖИТЕЛЯ от датата на:

А) получаването на оригинал на банковата гаранция за обезпечаване на авансово предоставените средства.

Б) постъпване на сумата по предварително определена от ВЪЗЛОЖИТЕЛЯ банкова сметка.

В) получаването на оригинал на застрахователна полица за обезпечаване на авансовото плащане.

2. Изплатеният от ВЪЗЛОЖИТЕЛЯ аванс се приспада пропорционално от всяко плащане по договора (без стойността на действително извършените непредвидени работи) до пълното му възстановяване.

3. Фактура за аванса се издава от данъчно задълженото лице /ИЗПЪЛНИТЕЛЯ/ до 5 (пет) дни от получаване на авансово предоставената сума.

**(2)** **Междинни плащания** за действително изпълнени работи, платими по банков път в срок до 30 (тридесет) календарни дни след представяне на подписани от ВЪЗЛОЖИТЕЛЯ, ИЗПЪЛНИТЕЛЯ и КОНСУЛТАНТА, извършващ строителен надзор и инвеститорски контрол:

**1**. отчет за действително извършените работи, остойностени по единични цени, съгласно количествено-стойностната сметка и приложенията към него;

**2**. документи, сертификати, декларации, протоколи за изпитания на вложените материали, гаранционни карти и др., съгласно относимите правила за изпълнение и предаване на строително-монтажните работи, в съответствие с Наредба № 2 от 31.07.2003 г. за въвеждане в експлоатация на строежите в Република България и Наредба № 3/31.07.2003 г. на МРРБ за съставяне на актове и протоколи по време на строителството, заверени от ИЗПЪЛНИТЕЛЯ и проверени от лицата, осъществяващи инвеститорски контрол и надзор, и ВЪЗЛОЖИТЕЛЯ;

**3**. оригинална фактура на стойност, равна на стойността на отчетените работи, издадена от ИЗПЪЛНИТЕЛЯ на обекта, с пропорционално приспадната стойност от преведения аванс.

**(3)** Размерът на всяко междинно плащане не може да бъде по-малък от 20% от цената за изпълнение СМР по чл. 6, ал. 1, т. 1 от договора с дължимото ДДС (без стойността на непредвидените работи). Сумата от междинните плащания и преведения аванс не може да надвишава 90% от цената за изпълнение на СМР по чл. 6, ал. 1, т. 1 от договора с дължимото ДДС (без стойността на непредвидените работи).

**(4)** **Окончателно плащане** по договора се извършва след въвеждане на обекта в експлоатация с издаване на Удостоверение за въвеждане в експлоатация, издадено от Главния архитект на Община Перник по реда и условията на ал. 2 в срок до 30 (тридесет) календарни дни от представяне на документите по ал. 2. За окончателно ще се счита последното по хронология плащане.

**(5)** Към отчетите за действително извършените работи, относими към заплащане на цената, се прилага и унифициран образец на Протокол за приемане на действително извършени СМР (Протокол образец 19) в оригинал с подпис и в електронен вид във формат “xls.” (MS Office Excel) и в /.pdf/ формат, както и копие на съответната Заменителна таблица, когато е приложимо. Протоколът задължително се подписва от ИЗПЪЛНИТЕЛЯ, ВЪЗЛОЖИТЕЛЯ, лицето, упражняващо авторски надзор (ако е приложимо) и КОНСУЛТАНТА, осъществяващ строителния надзор и инвеститорски контрол.

**(6)** Възстановяването от страна на ИЗПЪЛНИТЕЛЯ на неусвоените суми и превеждане на дължимите лихви, неустойки или обезщетения ще се извършва по банков път по сметка на ВЪЗЛОЖИТЕЛЯ със следните реквизити:

Банка: ОББ АД, клон Перник

BIC: UBBS BGSF

IBAN: BG69 UBBS 8002 3300 1720 10

**(7)** ВЪЗЛОЖИТЕЛЯТ не заплаща суми за непълно и/или некачествено извършени от ИЗПЪЛНИТЕЛЯ работи преди отстраняване на всички недостатъци и несъответствия, установени с двустранен писмен протокол. Отстраняването на недостатъците/ несъответствията е за сметка на ИЗПЪЛНИТЕЛЯ.

**(8)** За завършени и подлежащи на разплащане ще се считат само тези видове дейности и работи, които са приети и са отразени в съответния протокол. Всички плащания за СМР ще се правят срещу актуване и съответното протоколиране (включително одобряването на протокола от страна на ВЪЗЛОЖИТЕЛЯ) на действително извършени строителни работи. Плащанията се извършват само при представяне на необходимите документи в оригинал.

**(9)** В случай, че се констатират завишени стойности и несъответствия с одобрената от ВЪЗЛОЖИТЕЛЯ количествено-стойностна сметка и/или извършването на неодобрени предварително работи, ВЪЗЛОЖИТЕЛЯТ отказва изплащането на тези разходи и те не могат да се претендират като „непредвидени”. Такива разходи остават изцяло за сметка на ИЗПЪЛНИТЕЛЯ.

**Чл.8.(1)** Всички плащания по настоящия договор ще се извършват в български лева, по банков път, в срок до 30 (тридесет) календарни дни от представяне на необходимите документи за отчитане на извършеното (отчетни документи) съгласно разпоредбите на договора, по следната банкова сметка на ИЗПЪЛНИТЕЛЯ:

Банка:………………,

BIC:…………..,

IBAN: ………………….

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в банковата сметка по ал. 1, в срок до 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, плащането по сметката се счита за валидно извършено, а задължението за плащане в съответния размер – за погасено.

**Чл.9.** Фактурирането във връзка с плащанията по чл. 7 от договора се извършва на:

АДМИНИСТРАТИВЕН СЪД – ПЕРНИК

гр. Перник, ул. „Търговска” № 37

ЕИК: 113586518

МОЛ: Ивайло Иванов

**Чл. 10[[1]](#footnote-1)** **(1)** При участие на подизпълнител/и в изпълнението на поръчката, когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя при долупосочените условия:

**1.** В случая на ал. 1 разплащанията се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

**2.** Към искането по т. 1 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

**3.** ВЪЗЛОЖИТЕЛЯТ има право да откаже плащане по ал. 1, когато искането за плащане е оспорено, до момента на отстраняване на причината за отказа.

**4.** ВЪЗЛОЖИТЕЛЯТ се разплаща директно с подизпълнителя при горепосочените условия и след представяне на следните документи:

- фактура, издадена от подизпълнителя в оригинал;

- копие на съставен приемо-предавателен протокол, съответно документ/и, които са основание за плащане съгласно чл. 7, удостоверяващ/и приетото от ВЪЗЛОЖИТЕЛЯ изпълнение;

- искане за плащане от подизпълнителя до ВЪЗЛОЖИТЕЛЯ, отправено чрез ИЗПЪЛНИТЕЛЯ;

- становище, от което да е видно, че ИЗПЪЛНИТЕЛЯТ не оспорва исканото плащане или част от него като недължимо.

**Чл. 11. (1)** Заплащането на непредвидени работи/разходи, включително при изменение в предвидените дейности/работи/количества/материали в КСС се извършва при спазване на следните правила:

**1.** непредвидени работи, включително при изменение в КСС, одобрени от ВЪЗЛОЖИТЕЛЯ, се заплащат на база на единичните цени от количествено-стойностната сметка към Ценовото предложение на ИЗПЪЛНИТЕЛЯ (в случай, че за определен вид непредвидени работи има аналогични цени в КСС към Ценовото предложение на ИЗПЪЛНИТЕЛЯ).

**2.** при изпълняване на непредвидени работи, включително при изменение в КСС, одобрени от ВЪЗЛОЖИТЕЛЯ, за които няма единични цени в количествено-стойностната сметка към Ценовото предложение на ИЗПЪЛНИТЕЛЯ, разплащането им ще става по цени, формирани по анализи от УСН, СЕК или други, въз основа на елементите на ценообразуване при изпълнение на непредвидени видове работи и техните параметри (стойности), предвидени в Ценовото предложение на ИЗПЪЛНИТЕЛЯ и по-долу;

**3.** при невъзможност непредвидените работи, включително при изменение в КСС, одобрени от ВЪЗЛОЖИТЕЛЯ, да се остойностят по реда на т. 1 или 2, същите се заплащат по доставни цени/цени на придобиване за цялото количество, доказани с всякакви приложими документи (фактури стокови/складови разписки, ценоразписи и др. в заверени копия).

Елементите и параметрите на ценообразуване при изпълнение на непредвидени работи са:

* Средна часова ставка …………… лв./час;
* Допълнителни разходи за труд …………… %
* Допълнителни разходи върху механизация …………… %
* Доставно-складови разходи …………… %
* Печалба …………… %

**(2)** Непредвидени разходи се заплащат от ВЪЗЛОЖИТЕЛЯ само след съставяне на протокол между представители на ИЗПЪЛНИТЕЛЯ, ВЪЗЛОЖИТЕЛЯ, лицето, упражняващо авторски надзор (ако е приложимо) и КОНСУЛТАНТА, осъществяващ строителния надзор и инвеститорски контрол, с който изпълнението на същите се приема и същите се одобряват за допустими за разплащане. Протоколът се прилага към отчета за действително извършените работи по чл. 7.

**(3)** При извършени по време на строителството изменения в предвидените количества на отделните видове СМР и едновременно промяна/замяна на определен вид материал в конкретна позиция от КСС, задължително трябва да се представят отделни заменителни таблици, изготвени по съответния ред, за двата вида промени в оригинал с подпис и в електронен вид във формат “.xls” (MS Office Excel) и “.pdf”

**IV. СРОК И МЯСТО ЗА ИЗПЪЛНЕНИЕ НА ДОГОВОРА**

**Чл. 12. (1)** Договорът влиза в сила от датата на подписването му от двете страни и приключва с въвеждането на обекта в експлоатация въз основа на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, и изпълнение на всички задължения на страните по него.

**(2)** **Срокът за изпълнение на строително-монтажните работи (СМР) е** …………………… **календарни дни**, считано от датата на подписване на **протокол образец № 2** **за откриване на строителната площадка до подписването на Констативен акт за установяване годността за приемане на строежа (част, етап от него) (образец - Приложение № 15),** съгласно Наредба № 3/31.07.2003 г. на МРРБ за съставяне на актове и протоколи по време на строителството.

**(3)** Договорът се счита за окончателно приключил с въвеждането на обекта в експлоатация въз основа на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, и извършване на окончателно плащане по чл. 7 от договора.

**(4)** Срокът за изпълнение на работите, предмет на настоящия договор, е в съответствие с предложения начин на изпълнение на строителството на ИЗПЪЛНИТЕЛЯ, приет за обекта, съгласно Техническото предложение за изпълнение на поръчката на ИЗПЪЛНИТЕЛЯ (Образец № 2).

**(5)** В случай, че поради обстоятелства, които не са възникнали по вина или проявена недобросъвестност на ИЗПЪЛНИТЕЛЯ или не могат да му се вменят във вина или небрежност, се наложи спиране на СМР, се съставя тристранен протокол между представители на ИЗПЪЛНИТЕЛЯ, СТРОИТЕЛНИЯ НАДЗОР И ВЪЗЛОЖИТЕЛЯ и се спазва реда съгласно Наредба № 3/31.07.2003 г. за съставяне на актове и протоколи по време на строителството. В този случай срокът за изпълнение на договора се удължава с времетраенето на периода, през който строителството е спряно не по вина, небрежност или недобросъвестност на ИЗПЪЛНИТЕЛЯ.

**(6)** В случай, че се наложи спиране на СМР съгласно Наредба № 3/31.07.2003 г. на МРРБ за съставяне на актове и протоколи по време на строителството, ИЗПЪЛНИТЕЛЯТ в срок до три дни след възстановяването им представя нов актуализиран линеен график и диаграма на работната ръка.

**Чл. 13.** Мястото на изпълнение на дейностите, предмет на настоящия договор, е Самостоятелен обект с идентификатор 55871.505.749.5.12, разположен на ниво -1 (сутерен) в Съдебна палата град Перник, ул. Търговска № 37

**V. ПРЕДАВАНЕ И НАЧИН НА ПРИЕМАНЕ НА РАБОТАТА НА ИЗПЪЛНИТЕЛЯ**

**Чл. 14. (1)** Предаването на обекта от представители на ВЪЗЛОЖИТЕЛЯ на представители на ИЗПЪЛНИТЕЛЯ за изпълнение на дейностите по договора и строително-монтажните работи, се извършва с подписване на образец № 2 - Протокол за откриване на строителната площадка, съгласно Наредба № 3/31.07.2003 г. за съставяне на актове и протоколи по време на строителството.

**(2)** Приемането на работата на ИЗПЪЛНИТЕЛЯ, относно изпълнението на СМР се извършва със съставяне на актове и протоколи, съгласно ЗУТ и Наредба № 3/31.07.2003 г. за съставяне на актове и протоколи по време на строителството, подписани минимум от ИЗПЪЛНИТЕЛЯ, СТРОИТЕЛНИЯ НАДЗОР И ВЪЗЛОЖИТЕЛЯ, както и с подписването на другите предвидени в настоящия договор документи (където е приложимо).

**(3)** **Предаването на изпълнените СМР**, предмет на Договора, се извършва със съставяне на Констативен акт за установяване годността за приемане на обекта (част, етап от него) (образец-Приложение № 15), съгласно Наредба № 3/31.07.2003 г. на МРРБ за съставяне на актове и протоколи по време на строителството, който удостоверява: количество СМР, качество и стойност на извършената работа и вложените материали, налични недостатъци, срокове за тяхното отстраняване, както и дали е спазен срокът за изпълнение на договора. Приемането на изпълнението на СМР, за които ИЗПЪЛНИТЕЛЯТ е сключил договор за подизпълнение, се извършва в присъствието на ИЗПЪЛНИТЕЛЯ и подизпълнителя.

**(4)** **Обектът се счита окончателно предаден** на ВЪЗЛОЖИТЕЛЯ с подписване на Констативен акт за установяване годността за приемане на строежа (част, етап от него) (Приложение № 15), съгласно Наредба № 3/31.07.2003 год. на МРРБ за съставяне на актове и протоколи по време на строителството и с въвеждането на обекта в експлоатация въз основа на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 15. (1)** ВЪЗЛОЖИТЕЛЯТ се задължава:

1. при писмено поискване от страна на ИЗПЪЛНИТЕЛЯ след сключването на Договора, да предостави цялата необходима информация относно изпълнението, ведно с всички работни схеми и чертежи, свързани с изпълнението на обекта (ако има такива), както и други данни (в случай, че разполага с такива), които са пряко свързани с изпълнението на поръчката;

2. да оказва необходимото съдействие на ИЗПЪЛНИТЕЛЯ за извършване на дейностите по настоящия договор при писмено искане от негова страна;

3. да осигури на обекта свои представители за извършване на контролни дейности и представители на СТРОИТЕЛЕН НАДЗОР. ВЪЗЛОЖИТЕЛЯТ е длъжен да уведоми писмено ИЗПЪЛНИТЕЛЯ за избраното от него лице, което ще упражнява СТРОИТЕЛЕН НАДЗОР и имената на своите технически лица, които при изпълнение на основните видове работи ще контролират изпълнението на възложената работа, както и лицата, които ще го представляват при съставяне и подписване на отчетните документи в процеса на поръчката и приемат работата, по изпълнението на обекта, по реда на договора и всички действащи законови разпоредби и подзаконови нормативи, отнасящи за приемане на обекти в Република България;

4. да приема изпълнението (етапите, частите от него) по предвидения ред, когато същото/ите е/са изпълнено/и пълно, точно, качествено и в срок;

5. да изплати на ИЗПЪЛНИТЕЛЯ цената по раздел III на договора, по реда, начина и в сроковете, уговорени в договора, само за действително извършените с необходимото качество дейности и строително-монтажни работи на обекта, за които има отчети и протоколи за установяване на изпълнените видове и количества работи, актове за скрити работи, и др., подписани минимум от трите страни – ИЗПЪЛНИТЕЛ, ВЪЗЛОЖИТЕЛ и СТРОИТЕЛЕН НАДЗОР и за които ИЗПЪЛНИТЕЛЯТ е представил протоколи за качество и сертификати, протоколи за изпитания на вложените материали, гаранционни карти и декларации за съответствие;

6. да вписва в „Заповедната книга” всички свои разпореждания с необходимата обосновка, като носи пълна отговорност за тях;

7. да назначи, след писмено искане от ИЗПЪЛНИТЕЛЯ, съгласувано със СТРОИТЕЛНИЯ НАДЗОР, комисия за подписване на Констативен акт за установяване годността за приемане на строежа (част, етап от него) (образец-Приложение № 15), съгласно Наредба № 3/31.07.2003 г. на МРРБ за съставяне на актове и протоколи по време на строителството.

8. в случай на констатирани дефекти, недостатъци, отклонения и неизправности относно изпълнението на обекта при подписване на Констативен акт за установяване годността за приемане на строежа (част, етап от него) (образец-Приложение № 15), съгласно Наредба № 3/31.07.2003 год. на МРРБ за съставяне на актове и протоколи по време на строителството, да впише становището си и да определи разумен срок за тяхното отстраняване;

9. да уведомява ИЗПЪЛНИТЕЛЯ писмено за появили се в гаранционния срок дефекти и недостатъци в изпълнените работи и оборудване;

10. да уведомява писмено ИЗПЪЛНИТЕЛЯ за размера на начислените неустойки или дължимите обезщетения по договора.

**(2)** ВЪЗЛОЖИТЕЛЯТ има право:

1. да проверява лично или чрез своите упълномощени представители изпълнението на договора по всяко време, по начин, незатрудняващ работата на ИЗПЪЛНИТЕЛЯ, по отношение на етапа на изпълнение, количествата и качествата на влаганите материали, точното изпълнение на строително-монтажните работи, и изрядността на водената от ИЗПЪЛНИТЕЛЯ документация;

2. да изисква от ИЗПЪЛНИТЕЛЯ да изпълнява точно, добросъвестно, качествено и в срок дейностите, включени в предмета на обществената поръчка;

3. при поискване да получава незабавно информация за хода на работата, ползваните от ИЗПЪЛНИТЕЛЯ експерти и специалисти, отчет за изпълнението на работата и всякаква друга информация, свързана с договора, както и необходимите документи по своя преценка;

4. да изисква, при необходимост и по своя преценка, обосновка от страна на ИЗПЪЛНИТЕЛЯ за изготвените от него документи, издадени във връзка с изпълнението на договора или за предприети строително-монтажни дейности;

5. да не приеме извършени от ИЗПЪЛНИТЕЛЯ дейности, които не съответстват в значителна степен, включително като обем и качество, на изискванията на ВЪЗЛОЖИТЕЛЯ и не могат да бъдат преработени или приведени в съответствие с договорените условия;

6. да изисква необходимите счетоводни и строителни документи, свързани с доставка на материали и извършване на строително-монтажните работи;

7. по своя преценка да дава допълнителни указания на ИЗПЪЛНИТЕЛЯ, в хода на изпълнението на Договора. Указанията на ВЪЗЛОЖИТЕЛЯ са задължителни за ИЗПЪЛНИТЕЛЯ, освен ако противоречат на условията на договора, императивни правни разпоредби или са технически неосъществими.

8. да иска отстраняването в определен срок на констатираните недостатъци, несъответствия, неизправности и пропуски, включително замяна на оборудване, части, компоненти, машини със съответстващи на изискванията в рамките на предмета на договора;

9. да прихваща от гаранцията за изпълнение дължимата/ите неустойка/и и/или обезщетение/я при неизпълнение от страна на ИЗПЪЛНИТЕЛЯ на клаузи от договора или при развалянето му в размера, определен в раздел ΧII от настоящия договор;

10. да предявява претенции за обезщетения и неустойки в размера, определен в раздел ΧII от настоящия договор, като реализира правата си, включително чрез прихващане от дължимото плащане;

11. да прави възражения по изпълнението, като констатира писмено установените отклонения, недостатъци и неизправности и определя срок за тяхното отстраняване;

12. да определя срок за отстраняване на появили се в гаранционния срок дефекти и недостатъци в изпълнените работи и монтираното оборудване;

13. при участие на подизпълнител/и - да изисква от ИЗПЪЛНИТЕЛЯ да сключи договор/и за подизпълнение с посочения/ите в офертата му подизпълнител/и;

14. да получи в срок до 3 (три) дни от сключването на договор за подизпълнение, включително при замяна или включване на подизпълнител, копие на договора за подизпълнение, а в случаите на замяна или включване на подизпълнител - и всички документи, които доказват изпълнението на условията на чл. 66, ал. 14 от ЗОП;

15. да изисква от ИЗПЪЛНИТЕЛЯ и от неговия/неговите подизпълнител/и, в случай че участва/т такъв/такива в изпълнението на поръчката, да спазва всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно Приложение № 10 от ЗОП;

16. да определи отговорници, упълномощени да вземат оперативни решения и оторизирани да упражняват права и задължения от името на ВЪЗЛОЖИТЕЛЯ по настоящия договор, включително да подписват протоколи и др. документи от името на ВЪЗЛОЖИТЕЛЯ във връзка с изпълнението или неизпълнението на настоящия договор.

**Чл. 16**. ВЪЗЛОЖИТЕЛЯТ не носи отговорност за действията или бездействието на ИЗПЪЛНИТЕЛЯ, или неговите подизпълнители в рамките на обекта, в резултат на които възникнат:

1. Смърт или злополука, на което и да било физическо лице.
2. Загуба или нанесена вреда на каквото и да било имущество, следствие изпълнение предмета на Договора през времетраене на строително-монтажни работи.

**VII. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 17. (1)** ИЗПЪЛНИТЕЛЯТ се задължава:

1. да изпълни поръчката точно, добросъвестно и в пълен обем, съгласно Техническата спецификация и Техническото предложение (Образец № 2) за изпълнение на поръчката, неразделна част от договора, условията и изискванията на документацията за участие в процедурата;

2. да изпълни поръчката точно, в рамките на договорните срокове, обеми и качество, съгласно одобрения инвестиционен проект, представените от ВЪЗЛОЖИТЕЛЯ данни при спазване на техническите норми и съответните нормативни изисквания;

3. да изпълни обекта с нужното качество, с оглед техническите изисквания, правила, норми и стандарти, действащи в Република България, в технологична последователност, съгласно представения линеен график за изпълнение и диаграма на работната ръка;

4. да участва в съставянето и съставя актове и протоколи за подготовка, откриване на строителна площадка и за приемане на завършени видове строително-монтажни работи при изпълнението на строежа, на отделни етапи или части от него съгласно Наредба № 3 от 31 юли 2003 г. за съставяне на актове и протоколи по време на строителството;

5. да изпълнява точно задълженията си по договора, като организира и координира цялостния процес на работа в съответствие с договорените изисквания;

6. да спазва дадените от ВЪЗЛОЖИТЕЛЯ или други участници в строителството съобразно правомощията им методически и други указания, отразени в Заповедната книга на обекта, като предписанията в книгата да се изпълняват само ако са одобрени и подписани по надлежния ред;

7. да осигури безопасни условия на труд, съгласно действащата нормативна уредба в Република България;

8. да извърши строително-монтажните работи с нови материали (съгласно количествената сметка);

9. да достави всички материали и оборудване до обекта, съгласно количествената сметка, както и да осигури за своя сметка товаро-разтоварните дейности и транспорта до местоизпълнението;

10. да влага в строително-монтажните работи качествени материали и изделия, отговарящи на уговореното и на изискванията на действащите стандарти, придружени с необходимите сертификати, издадени от акредитирани институции или агенции за управление на качеството, удостоверяващи съответствието на материалите със съответните стандарти и/или декларации за съответствие;

11. да предаде цялата техническа документация, гаранционни карти и др. за монтираните оборудване, машини и съоръжения;

12. да осигурява ежедневно на обекта необходимите му за работа машини, инструменти и съоръжения, изправни и осигурени с обслужващ персонал за работа;

13. да отговаря за демонтираните материали (които ВЪЗЛОЖИТЕЛЯТ посочи) до момента на предаването им на ВЪЗЛОЖИТЕЛЯ с протокол между представители на двете страни;

14. да заведе Заповедна книга на обекта (прошнурована и прономерована, съгласно действащите законови и подзаконови разпоредби), която да е на разположение на ВЪЗЛОЖИТЕЛЯ и СТРОИТЕЛНИЯ НАДЗОР, на контролните органи или други участници в строителството, когато е необходимо;

15. да предоставя за вписване в Заповедната книга всички целесъобразни, налагащи се и отговарящи на нормите за проектиране и безопасност промени, съгласувани с лицата, осъществяващи контрол на изпълнението (ВЪЗЛОЖИТЕЛЯ И СТРОИТЕЛНИЯ НАДЗОР), както и другите лица-участници в строителството, когато е приложимо, съгласно нормативната уредба;

16. при извършването на СМР на обекта, да изготвя всички необходими документи и ги предоставя за подпис на определените лица;

17. да не допуска по време на изпълнение на строително-монтажни работи повреди или разрушаване на инженерната и техническа инфраструктура, при осъществяване на действия по изпълнение на настоящия договор;

18. да възстанови повредените по своя вина или непредпазливост съоръжения за своя сметка и без заплащане от ВЪЗЛОЖИТЕЛЯ;

19. да носи пълна отговорност за нанесени увреждания, щети и повреди на ВЪЗЛОЖИТЕЛЯ и трети лица по време на изпълнението на договора;

20. да използва при изпълнението на договора само лица, които имат квалификация и правоспособност, позволяваща им да участват при изпълнението на обекта;

21. да замени незабавно всеки свой работник или служител, ангажиран с изпълнението на Договора, чиито действия се явяват незадоволителни и опасни (от гледна точка за безопасността на движението и охрана на труда) и за които техническите лица на ВЪЗЛОЖИТЕЛЯ или КОНСУЛТАНТА на обекта писмено и обосновано са сигнализирали;

22. да урежда с ангажираните от него работници и специалисти всички трудово-правни и осигурителни отношения;

23. да осигури изпълнението на поръчката посредством предложените в офертата му експерти. Страните изрично се съгласяват, че в случай на обективна невъзможност на експерт да изпълнява задълженията си по настоящия договор, ИЗПЪЛНИТЕЛЯТ е длъжен писмено да уведоми ВЪЗЛОЖИТЕЛЯ, като удостовери по надлежен начин настъпването на обективна невъзможност, и поиска замяна на съответния експерт, с експерт, чиито професионална квалификация и професионален опит съответстват на поставените спрямо заменяния експерт изисквания в обществената поръчка. ИЗПЪЛНИТЕЛЯТ е длъжен да представи доказателства за съответствие с изискуемата професионална квалификация и професионален опит, като ВЪЗЛОЖИТЕЛЯТ има право мотивирано да откаже замяната или да поиска друг заменящ експерт.

24. да носи отговорност за спазване на правилата за безопасност и здраве на обекта, включително от неговия персонал – ръководител, експерти, отговорник по безопасността и изпълнители;

25. да провежда периодичен инструктаж на персонала;

26. да предоставя възможност на ВЪЗЛОЖИТЕЛЯ по време на строително-монтажните и други работи да контролира срока, обема и качеството на работата по всички правила, норми и закони, действащи в Република България, както и да предоставя и подписва необходимите документи, отнасящи се за същата област на контрол;

27. да определи депа за отпадъчни материали и строителни отпадъци, включително да извърши съгласуване с местната администрация и заплати необходимите такси;

28. да спазва изискванията за опазване на околната среда по време на строително-монтажни работи и след приключването им;

29. да поддържа ред и чистота в района на обекта по време на извършване на строителните работи и при завършването им да предаде обекта чист и освободен от механизация, съоръжения, строителни материали и др.

30. да представи необходимите документи за приемането на обекта (протоколи за изпитване, протоколи за измервания, протоколи за скрити работи, сертификати за материали, декларации и други документи, съставени или набавени от него по време на строително-монтажните работи);

31. да предаде обекта на ВЪЗЛОЖИТЕЛЯ с подписване на Констативен акт (образец-Приложение № 15) за установяване годността за приемане на обекта (част, етап от него) съгласно Наредба № 3/31.07.2003 г. на МРРБ за съставяне на актове и протоколи по време на строителството;

32. да охранява обекта за своя сметка до предаването му на ВЪЗЛОЖИТЕЛЯ с Протокол за установяване годността за ползване на строежа (образец-приложение № 15), съгласно Наредба № 3/31.07.2003 г. на МРРБ за съставяне на актове и протоколи по време на строителството;

33. да поддържа валидността на представените при подписване на договора и изискуеми застраховки съгласно ЗУТза срок от минимум 30 календарни дни след датата на подписване на Констативен акт за установяване годността за приемане на строежа (част, етап от него) (образец-Приложение № 15), съгласно Наредба № 3/31.07.2003 г. на МРРБ за съставяне на актове и протоколи по време на строителството.

34. да спазва уговорените гаранционни условия по отношение на изпълнените СМР и монтираното оборудване, включително части и компоненти, съгласно предвиденото в Техническата спецификация;

35. да отстранява за своя сметка констатираните от ВЪЗЛОЖИТЕЛЯ или упълномощените лица на ВЪЗЛОЖИТЕЛЯ или КОНСУЛТАНТА недостатъци и/или отклонения;

36. да отстранява за своя сметка проявили се в гаранционния срок дефекти;

37. да уведомява ВЪЗЛОЖИТЕЛЯ или упълномощените лица за всички пречки и трудности по изпълнение на договора, които могат да осуетят или забавят изпълнението, както и за мерките, които са взети за отстраняването им;

38. да предоставя всякаква информация на ВЪЗЛОЖИТЕЛЯ по негово запитване, свързана с изпълнението на договора;

39. да съставя, оформя и представя на ВЪЗЛОЖИТЕЛЯ необходимите документи за плащането по настоящия договор;

40. да носи пълна отговорност за действието и/или бездействието на подизпълнителите, ако има наети, както и за изпълнението на настоящия договор независимо от ползването на подизпълнител/и;

41. да спазва всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно Приложение № 10 от ЗОП;

42. при участие на подизпълнител/и - да сключи договор/договори за подизпълнение с посочения/ите в офертата му подизпълнител/и;

43. в срок до 3 (три) дни от сключването на договор за подизпълнение, включително при замяна или включване на подизпълнител, да изпрати копие на договора на ВЪЗЛОЖИТЕЛЯ, а в случаите на замяна или включване на подизпълнител - и всички документи, които доказват изпълнението на условията на чл. 66, ал. 14 от ЗОП.

**(2)** ИЗПЪЛНИТЕЛЯТ има право:

1. да иска писмено от ВЪЗЛОЖИТЕЛЯ необходимото съдействие и информация при извършване на дейностите по предмета на договора,;

2. да иска проверка и приемане на изпълнението;

3. да получи уговореното възнаграждение при условията и в сроковете, посочени в настоящия договор, при пълно и точно изпълнение;

4. да получи възнаграждение в размер съответен на изпълненото, ако е изпълнил част от работата и по нататъшното изпълнение на поръчката се окаже обективно невъзможно или договорът бъде прекратен/развален.

**(3)[[2]](#footnote-2)** В случай че ИЗПЪЛНИТЕЛЯТ е неперсонифицирано обединение, участниците в обединението носят солидарна отговорност за изпълнение на паричните задължения, произтичащи от настоящия договор за обществена поръчка.

**VIII. ГАРАНЦИОННИ СРОКОВЕ**

**Чл.18.** Гаранционните срокове за изпълнение на СМР на обекта са съгласно предложените в Техническото предложение за изпълнение на поръчката (Образец № 2) при спазване на изискванията в Наредба 2 от 31.07.2003 г. на МРРБ за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и започват да текат от датата на издаване на Удостоверение за въвеждане в експлоатация на обекта, издадено от Главния архитект на Община Перник.

**Чл.19.(1)** ИЗПЪЛНИТЕЛЯТ е отговорен за спазване на гаранционните условия по отношение на изпълнените СМР и монтираното оборудване на обекта, съгласно договорното с настоящия договор и изискванията на приложенията (Техническа спецификация и Техническо предложение за изпълнение на поръчката).

**(2)** Дефектите, проявили се през гаранционния срок, се отстраняват от ИЗПЪЛНИТЕЛЯ за негова сметка. Отстраняването в гаранционния срок включва и замяна на дефектирало оборудване, части и компоненти.

**(3)** За проявените дефекти през гаранционния срок се съставя констативен протокол, подписан от представители на ВЪЗЛОЖИТЕЛЯ и КОНСУЛТАНТА, в който се указва срокът за отстраняването им от ИЗПЪЛНИТЕЛЯ. Протоколът незабавно се изпраща на ИЗПЪЛНИТЕЛЯ.

**(4)** ИЗПЪЛНИТЕЛЯТ е длъжен да отстрани недостатъци и дефекти, възникнали в гаранционните срокове, в срока посочен от ВЪЗЛОЖИТЕЛЯ в протокола по предходната алинея, който започва да тече от получаването на писменото уведомление.

**(5)** При аварийно проявили се дефекти през гаранционния срок, за които отговаря ИЗПЪЛНИТЕЛЯ/производителя, застрашаващи сигурността на гражданите, ВЪЗЛОЖИТЕЛЯТ може да ги отстрани за сметка на ИЗПЪЛНИТЕЛЯ, който следва да възстанови извършения от ВЪЗЛОЖИТЕЛЯ разход в срок до 7 (седем) работни дни от искането. И в двата случая се съставя констативен протокол след отстраняване на дефектите.

**(6)** Всички разходи, свързани с отстраняването на недостатъците или замяната, включително транспортни и за транспортиране до сервиз и обратно, са за сметка на ИЗПЪЛНИТЕЛЯ.

**Чл. 20.** Гаранционното обслужване се извършва съгласно условията по настоящия договор и приложенията и условията по издадените гаранционни карти, доколкото последните не противоречат на условията по договора, включително приложенията. В случаите на противоречие между издадена гаранционна карта и условията на настоящия договор и приложенията, се прилагат условията на договора и приложенията.

**IΧ. ГАРАНЦИЯ ЗА ИЗПЪЛНЕНИЕ И ГАРАНЦИЯ ЗА ОБЕЗПЕЧАВАНЕ АВАНСОВО ПРЕДОСТАВЕНИТЕ СРЕДСТВА**

**Чл. 21.** **(1)** ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за изпълнение в размер на 3 % (три на сто) от стойността за изпълнение строително-монтажните работи без ДДС по чл. 6, ал. 1, т. 1 от договора.

**(2)** В случай на изменение на договора, извършено в съответствие с този договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 3 (три) дни от подписването на допълнително споразумение за изменението.

**(3)** Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 22 от договора; и/или

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 23 от договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 24 от Договора.

**Чл. 22.** Когато като гаранция за изпълнение се представя парична сума, сумата се внася по банковата сметка на ВЪЗЛОЖИТЕЛЯ, посочена в документацията за обществената поръчка. Банковите разходи по внасяне на гаранцията за изпълнение, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 23. (1)** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция във форма, предварително съгласувана с ВЪЗЛОЖИТЕЛЯ и да съдържа задължение на банката - гарант да извърши плащане при първо писмено поискване от ВЪЗЛОЖИТЕЛЯ, в което последният заявява, че ИЗПЪЛНИТЕЛЯТ не е изпълнил задължение по договора за възлагане на обществената поръчка или че ВЪЗЛОЖИТЕЛЯТ е развалил договора поради виновно неизпълнение на ИЗПЪЛНИТЕЛЯ;

2. да покрива минимум срока за изпълнение на строително-монтажни работи и да е валидна минимум за срока от датата на подписване на протокол образец № 2 за откриване на строителната площадка до минимум 30 (тридесет) календарни дни след издаване на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти – за размер, равняващ се на 2 % от стойността за изпълнение строително-монтажните работи без ДДС по чл. 6, ал. 1, т. 1 от договора, като при необходимост срокът на валидност на банковата гаранция се удължава или се издава нова гаранция;

3. да е валидна за срок от минимум 30 (тридесет) календарни дни след изтичане на всички гаранционни срокове на изпълнените СМР – за размер, равняващ се на 1 % от стойността за изпълнение строително-монтажните работи без ДДС по чл. 6, ал. 1, т. 1 от договора, като при необходимост срокът на валидност на банковата гаранция се удължава или се издава нова гаранция.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 24. (1)** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице, която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да е в сила (валидна) към датата на сключване на договора за обществена поръчка, да покрива минимум срока за изпълнение на строително-монтажни работи и да е валидна минимум за срока от датата на подписване на протокол образец № 2 за откриване на строителната площадка до минимум 30 (тридесет) календарни дни след издаване на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти – за размер, равняващ се на 2 % от стойността за изпълнение строително-монтажните работи без ДДС по чл. 6, ал. 1, т. 1 от договора, като при необходимост срокът на валидност на застраховката се удължава или се издава нова полица;

3. да е валидна за срок от минимум 30 (тридесет) календарни дни след изтичане на всички гаранционни срокове на изпълнените СМР – за размер, равняващ се на 1 % от стойността за изпълнение строително-монтажните работи без ДДС по чл. 6, ал. 1, т. 1 от договора, като при необходимост срокът на валидност на застраховката се удължава или се издава полица.

4. застрахователната премия да е платена изцяло;

5. изрично да е указан срокът на валидност на застраховката (съгласно условията на възложителя);

6. застраховката следва да покрива отговорността на ИЗПЪЛНИТЕЛЯ при неизпълнение на задължение по договора за възлагане на обществената поръчка или отговорността му при разваляне на договора поради виновно неизпълнение на ИЗПЪЛНИТЕЛЯ. Не се допускат никакви изключения относно основанията, начините и причините за изплащане на застрахователното обезщетениие на ВЪЗЛОЖИТЕЛЯ, различни от условията в настоящия договор.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 25. (1)** ВЪЗЛОЖИТЕЛЯТ може да задържа/усвоява съответна част от гаранцията за изпълнение на договора, равняваща се на размера на съответната неустойка/обезщетение, в случаите, когато договорът бъде развален/прекратен по вина на ИЗПЪЛНИТЕЛЯ, както и в случаите на пълно неизпълнение, лошо, забавено, частично и всяко друго неизпълнение. ВЪЗЛОЖИТЕЛЯТ има право да усвои гаранцията за изпълнение в пълен размер при прекратяване на дейността на ИЗПЪЛНИТЕЛЯ, при обявяването му в несъстоятелност или при прекратяване на договора при условията на чл. 5, ал. 1, т. 3 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРСЛ).

**(2)** ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпените вреди в по-голям размер. ВЪЗЛОЖИТЕЛЯТ има право да прихваща дължимите от ИЗПЪЛНИТЕЛЯ неустойки и/или обезщетения от гаранцията за изпълнение.

**(3)** Във всеки случай на задържане/усвояване на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането/усвояването и неговото основание.

**(4)** Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 3 (*три*) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 21 от договора.

**Чл. 26.** **(1)** Гаранцията за изпълнение в съответния размер не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ или разваляне на договора поради вина на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**(2)** В случаите по ал. 1 ИЗПЪЛНИТЕЛЯТ е длъжен да удължи/удължава валидността на представената банкова гаранция/застраховка или да представи нова гаранция/застраховка.[[3]](#footnote-3)

**Чл. 27.** **(1)** Гаранцията за изпълнение се освобождава на части. ВЪЗЛОЖИТЕЛЯТ освобождава част от гаранцията за изпълнение в размер на 2 % от стойността за изпълнение строително-монтажните работи без ДДС по чл. 6, ал. 1, т. 1 от договора в 30-дневен срок след издаване на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, ако липсват възражения по изпълнението.

**(2)** ВЪЗЛОЖИТЕЛЯТ задържа частта от гаранцията в размер1 % от стойността за изпълнение строително-монтажните работи без ДДС по чл. 6, ал. 1, т. 1 от договора за обезпечаване на гаранционната отговорност на ИЗПЪЛНИТЕЛЯ по отношение на изпълнените СМР през гаранционните срокове. ВЪЗЛОЖИТЕЛЯТ освобождава тази част от гаранцията в 30-дневен срок след изтичане на всички гаранционни срокове при условията на ал. 3.

**(3)** При липса на възражения по изпълнението на договора ВЪЗЛОЖИТЕЛЯТ освобождава гаранцията без да дължи лихви за периода, през който средствата законно са престояли при него.

**(4)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 8 от договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или на банката-издател (при наличие на такова условие в банковата гаранция);

3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ.

**(5)** В случаите когато валидността на банковата гаранция/застраховката за размера на 2 % от стойността за изпълнение строително-монтажните работи без ДДС по чл. 6, ал. 1, т. 1 от договора изтича преди датата на издаване на Удостоверение за въвеждане в експлоатация, издадено от Главния архитект на Община Перник, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, ИЗПЪЛНИТЕЛЯТ е длъжен да удължи/удължава валидността на представената гаранция/застраховка за този размер или да представи нова гаранция/застраховка за този размер[[4]](#footnote-4).

**(6)** В случаите, когато валидността на банковата гаранция/застраховката за размера от 1 % от стойността за изпълнение строително-монтажните работи без ДДС по чл. 6, ал. 1, т. 1 от договора изтича преди изтичане на всички гаранционни срокове на изпълнените СМР, ИЗПЪЛНИТЕЛЯТ е длъжен да удължи/удължава валидността на представената гаранция/застраховка за този размер или да представи нова гаранция/застраховка за този размер[[5]](#footnote-5).

**Чл. 28.** **(1)** ИЗПЪЛНИТЕЛЯТ гарантира авансово предоставените средства по Договора с гаранция за обезпечаване на авансово предоставените средства, покриваща 100% размера на авансовото плащането с ДДС по чл. 7, ал. 1 от Договора в размер на …………… лева (словом:………..). Гаранцията се представя в една от следните форми по избор на ИЗПЪЛНИТЕЛЯ:

а) парична сума, платима по следната банкова сметка на ВЪЗЛОЖИТЕЛЯ:

АДМИНИСТРАТИВЕН СЪД – ПЕРНИК

гр. Перник, ул. „Търговска” № 37

ЕИК: 113586518

МОЛ: Ивайло Иванов

б)безусловна, неотменяема банкова гаранция, издадена в полза на възложителя, представена в оригинал, със срок на валидност минимум до окончателното възстановяване на авансово предоставените средства;

в) застраховка, представена в оригинал със срок на валидност минимум до окончателното възстановяване на авансово предоставените средства.

**(2)** При представяне на гаранцията за авансово предоставените средства под формата на парична сума, документът (платежно нареждане/вносна бележка и др.) за внесена гаранция се представя в заверено копие.

**(3)** В документа за внесена гаранция под формата на парична сума (платежно нареждане/вносна бележка и др.), съответно в банковата гаранция или застрахователната полица изрично се посочва обществената поръчка, в изпълнение на която се представя гаранцията за авансово предоставени средства.

**Чл. 29.** В случай, че за авансово предоставените средства ИЗПЪЛНИТЕЛЯТ представя банкова гаранция, същата следва да съдържа задължение на банката гарант да извърши безотказно и безусловно плащане при първо писмено искане на ВЪЗЛОЖИТЕЛЯ, съдържащо декларация, че е налице основание за връщане от ИЗПЪЛНИТЕЛЯ на авансово предоставени по договора средства поради неизпълнение на задълженията на ИЗПЪЛНИТЕЛЯ по настоящия договор, поради обстоятелството, че договорът е развален или предсрочно прекратен, както и в останалите случаи, предвидени в договора.

**Чл. 30. (1)** В случай, че за авансово предоставените средства ИЗПЪЛНИТЕЛЯТ представя застраховка, същата следва да покрива отговорността му да възстанови аванса или част от него в случаите на неизпълнение на задълженията му по настоящия договор, при разваляне или предсрочно прекратяване на договора, както и в останалите случаи, предвидени в договора, и да съдържа клаузи относно изплащането на застрахователно обезщетение при предявена писмена претенция на ВЪЗЛОЖИТЕЛЯ, съдържаща декларация, че е налице основание за връщане на авансово предоставени по договора средства поради неизпълнение на задълженията на ИЗПЪЛНИТЕЛЯ, поради обстоятелството, че договорът е развален или предсрочно прекратен или в останалите случаи, предвидени в договора.

**(2)** Застраховката следва да отговаря на следните изисквания:

1. да е издадена в полза на възложителя (трето ползващо се лице);

2. застрахователната премия да е платена изцяло;

3. изрично да е указан срокът на валидност на застраховката;

4. да не са уговорени каквито и да е изключения относно основанията, начините и причините за изплащане на застрахователното обезщетение на ВЪЗЛОЖИТЕЛЯ, различни от условията в настоящия договор и изискванията на ВЪЗЛОЖИТЕЛЯ.

**(3)** Застраховката се предава на ВЪЗЛОЖИТЕЛЯ в оригинал.

**Чл. 31.** **(1)** При представяне на гаранцията за авансово предоставените средства под формата на паричната сума или банковата гаранция същите могат да се предоставят от името на ИЗПЪЛНИТЕЛЯ за сметка на трето лице – гарант.

**(2)** Всеки от съдружниците в обединението може да е наредител по банковата гаранция, съответно вносител на сумата по гаранцията или титуляр на застраховката[[6]](#footnote-6).

**(3)** Банковата гаранция/застраховката, обезпечаваща авансово предоставените средства, се представя на български език, като в случай, че е издадена на чужд език, оригиналът на чужд език се представя заедно с превод на български език.

**(4)** Разходите по откриването на гаранцията за авансово предоставените по договора средства и поддържането на валидността й за изисквания срок, както и по всяко плащане в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. ИЗПЪЛНИТЕЛЯТ трябва да предвиди и заплати необходимите такси за превод, включително такси по откриване и обслужване на съответната банкова гаранция/застраховка така, че размерът на гаранцията да не бъде по-малък от определения в чл. 28, ал. 1.

**Чл. 32.** **(1)** ИЗПЪЛНИТЕЛЯТ е длъжен да поддържа валидността на гаранцията, обезпечаваща аванса, докато авансово предоставените средства бъдат напълно възстановени. В случай, че валидността на банковата гаранция/застраховката изтича преди пълното възстановяване на авансово предоставените средства, ИЗПЪЛНИТЕЛЯТ е длъжен да удължи/удължава валидността на представената гаранция/застраховка за размер, равен на неусвоения (невъзстановения) аванс или да представи нова гаранция/застраховка за този размер.

**(2)** ИЗПЪЛНИТЕЛЯТе длъжен да удължи/удължава валидността на представената гаранция/застраховка за авансово предоставените средства или да представи нова гаранция/застраховка, в случай че в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ или разваляне на договора или пресрочното му прекратяване и въпросът е отнесен за решаване пред съд.

**Чл. 33.** **(1)** ВЪЗЛОЖИТЕЛЯТ има право да задържа гаранцията за авансово предоставените средства до пълното възстановяване (усвояване) на предоставения аванс. Гаранцията за авансово предоставените средства се освобождава в срок до 3 (три) дни след връщане или усвояване на аванса.

**(2)** Освобождаването на гаранцията за авансово предоставените средства се извършва по реда на чл. 27, ал. 4, ако липсват основания за задържане или усвояване на гаранцията.

**Чл. 34. (1)** ВЪЗЛОЖИТЕЛЯТ може да задържа/усвоява съответна част от гаранцията, обезпечаваща аванса, равняваща се на неусвоената (невъзстановената) част от авансово предоставените средства в случаите, когато стойността на изпълнените по договора СМР и дейности е по-малка от стойността на авансово предоставените средства поради това, че договорът бъде предсрочно прекратен/развален, включително при пълно неизпълнение или частично изпълнение на задълженията на ИЗПЪЛНИТЕЛЯ. ВЪЗЛОЖИТЕЛЯТ има право да усвои гаранцията за авансово предоставените средства в размер, равен на неусвоената част от аванса, и в някой от следните случаи:

- при прекратяване на дейността на ИЗПЪЛНИТЕЛЯ;

- при обявяването на ИЗПЪЛНИТЕЛЯ в несъстоятелност;

- в случаите, когато ИЗПЪЛНИТЕЛЯТ е престанал да отговаря на нормативните изисквания за изпълнение на СМР, предмет на договора;

- при прекратяване на договора при условията на чл. 5, ал. 1, т. 3 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛДС).

**(2)** Гаранцията, обезпечаваща аванса, не се освобождава в съответния размер от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ или разваляне на договора или предсрочното му прекратяване и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за авансово предоставени средства.

**(3)** Във всеки случай на задържане/усвояване на гаранцията за авансово предоставените средства, ВЪЗЛОЖИТЕЛЯТ уведомява ИЗПЪЛНИТЕЛЯ за задържането/усвояването и неговото основание.

**X. БЕЗОПАСНИ И ЗДРАВОСЛОВНИ УСЛОВИЯ НА ТРУД**

**Чл. 35.** **(1)** ИЗПЪЛНИТЕЛЯТ се задължава:

1. да осигури здравословни и безопасни условия на труд при изпълнение на СМР;

2. да спазва стриктно Кодекса на труда, Закона за здравословни и безопасни условия на труд, Наредба № 2 от 2004 г. за минимални изисквания за здравословни и безопасни условия на труд при извършване на строителни и монтажни работи, Наредба № 7/ 23.09.1999 г. за минималните изисквания за здравословни и безопасни условия на труд на работните места и при използване на работното оборудване, както и всички други изисквания на нормативните актове и правила по безопасност и хигиена на труда, пожарна безопасност и противопожарна охрана, действащи в страната;

3. да спазва Наредба № РД-07-2/16.12.2009 г. за условията и реда за провеждане на периодично обучение и инструктаж на работниците и служителите по правилата за осигуряване на здравословни и безопасни условия на труд и да не допуска на работа неинструктирани работници;

4. да спазва изготвения „План за безопасност и здраве“ и да провежда всички необходими инструктажи и обучения на своите работници, служители и подизпълнители (ако използва такива), с необходимата периодичност и съгласно нормативните актове по безопасност и здраве при работа;

5. да извършва регистрирането и отчитането на трудовите злополуки с работниците и служителите си, съгласно Наредбата за установяване, разследване, регистриране и отчитане на трудови злополуки (ДВ, бр. 6 от 2000 г.), като незабавно уведомява ВЪЗЛОЖИТЕЛЯ при станали произшествия и злополуки на обекта и включва негов представител в разследването на случая;

6. да осигурява средства за колективна защита при необходимост и лични предпазни средства и специално работно облекло, като изисква задължителното им използване по време на работа;

7. да осигури средства за гасене на запалвания и пожари за времето на изпълнение на строително–монтажните работи, предмет на настоящата поръчка;

8. да осигури на ВЪЗЛОЖИТЕЛЯ възможност за контрол и изпълнява всички разпореждания, дадени от контролните органи;

9. да осигури „Специалист/Координатор по безопасност и здраве“ съгласно офертата, който да следи за спазването на безопасните и здравословни условия на труд по време на строителството.

**(2)** Персоналът на ИЗПЪЛНИТЕЛЯ е длъжен да носи в себе си необходимите, удостоверяващи документи и да се легитимира при поискване от страна на контролни органи на ВЪЗЛОЖИТЕЛЯ или други длъжностни лица и контролни органи.

**Чл. 36.** При спиране на изпълнението на строително монтажните работи от контролните органи, поради нарушаване на правилата за безопасност на труда и други нормативни изисквания, всички негативни последствия са за сметка на ИЗПЪЛНИТЕЛЯ.

**Чл. 37.** Страните по договора се задължават своевременно да се информират при настъпили промени, свързани с възникването на нови опасности и вредности за здравето на работниците и да предприемат необходимите мерки.

**XI. НЕПРЕОДОЛИМА СИЛА**

**Чл. 38.** **(1)** Страните по настоящия договор не дължат обезщетение за претърпени загуби и пропуснати ползи, в случай че последните са причинени от непреодолима сила.

**(2)** В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията и на свързаните с тях насрещни задължения се спира.

**XII. ОТГОВОРНОСТ ПРИ НЕИЗПЪЛНЕНИЕ. НЕУСТОЙКИ**

**Чл. 39. (1)** При пълно неизпълнение на задължението за извършване и предаване на работите, предмет на Договора, ИЗПЪЛНИТЕЛЯТ дължи неустойка в размер на 15% (петнадесет процента) от стойността с ДДС на строително–монтажни работи по чл. 6, ал. 1, т. 1 от настоящия договор. За пълно неизпълнение се счита и забава в изпълнението, продължила повече от 30 дни. В този случай ИЗПЪЛНИТЕЛЯТ дължи връщане на авансово предоставените средства в пълен размер.

**(2)** При забавено изпълнение на задължението за извършване и предаване на работите, предмет на Договора, ИЗПЪЛНИТЕЛЯТ дължи неустойка за забава в размер на 0,1% (нула цяло и един процент) от стойността с ДДС на строително–монтажни работи по чл. 6, ал. 1, т. 1 от настоящия договор за всеки ден закъснение, но не повече от 15% (петнадесет процента) от тази стойност.

**(3)** При забавено изпълнение на задължението за плащане ВЪЗЛОЖИТЕЛЯТ дължи неустойка в размер на 0,05% (нула цяло нула пет процента) от стойността на забавеното плащане с ДДС за всеки ден закъснение, но не повече от 5% (пет процента) от стойността на забавеното плащане с ДДС. Не счита за забавено плащане, което не е извършено от ВЪЗЛОЖИТЕЛЯ поради това, че не са предадени всички необходими документи, въз основа на които то може да се извърши съгласно договора, или макар да са предадени всички документи те или част от тях са нередовни, съдържат грешки, неточности и/или несъответствия.

**(4)** При частично изпълнение на задължението за извършване и предаване на работите, предмет на Договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка за частично изпълнената работа в размер на 15% (петнадесет процента) от стойността с ДДС на неизпълнената част от Договора. В този случай ИЗПЪЛНИТЕЛЯТ дължи връщане на авансово предоставените средства в размер, равен на неусвоената (невъзстановената) част от аванса.

**(5)** При некачествено изпълнение, освен задължението за отстраняване на недостатъците и/или замяна на дефектното оборудване, ИЗПЪЛНИТЕЛЯТ дължи и неустойка в размер на 5% (пет процента) от стойността с ДДС на некачествено извършените работи, съответно некачественото оборудване.

**Чл. 40. (1)** При забавено изпълнение на задължението за отстраняване на несъответствия и/или недостатъци или за замяна на некачествено оборудване, части, компоненти, в предвидените в този договор случаи, включително в рамките на гаранционните срокове, ИЗПЪЛНИТЕЛЯТдължи неустойка в размер на 1 % (един процент) от стойността с ДДС на несъответстващите/некачествените работи/оборудване за всеки просрочен ден, но не повече от тяхната стойност с ДДС съгласно Ценовото предложение на ИЗПЪЛНИТЕЛЯ – Образец № 3 (в приложимите случаи). Неустойката се дължи за всеки констатиран случай на забавено изпълнение.

**(2)** При системно неизпълнение на задълженията в рамките на гаранционната отговорност (*под „системно” следва да се разбира 3 и повече от 3 пъти пълно неизпълнение*) ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,4 % (нула цяло и четири процента) от стойността с ДДС на строително–монтажни работи по чл. 6, ал. 1, т. 1 от настоящия договор.

**Чл. 41.** Изплащането на неустойките по горните алинеи не лишава изправната страна от правото да търси реално изпълнение и/или обезщетение за претърпени вреди в по-голям размер.

**Чл. 42.** При разваляне на договора от ВЪЗЛОЖИТЕЛЯ в случаите на виновно неизпълнение,ИЗПЪЛНИТЕЛЯТ дължи неустойка в размер на 15% (петнадесет процента) от стойността с ДДС на строително–монтажни работи по чл. 6, ал. 1, т. 1 от настоящия договор. В този случай ИЗПЪЛНИТЕЛЯТ дължи връщане на авансово предоставените средства в размер, равен на неусвоената (невъзстановената) част от аванса или в пълен размер при пълно неизпълнение на възложените дейности.

**Чл. 43.** Във всички случаи, когато стойността на изпълнените по договора СМР и дейности е по-малка от стойността на авансово предоставените средства, ИЗПЪЛНИТЕЛЯТ дължи връщане на авансово предоставените средства в съответен на неизпълнението размер (невъзстановена част от аванса).

**Чл.44.(1)** ВЪЗЛОЖИТЕЛЯТ уведомява писмено ИЗПЪЛНИТЕЛЯ за размера на начислените неустойки, съответно за размера на авансово предоставените средства, подлежащи на възстановяване.

**(2)** ИЗПЪЛНИТЕЛЯТ се задължава в срок до 7 (седем) работни дни от датата на получаване на писменото уведомление по ал. 1 от този член да заплати дължимата сума.

**(3)** ВЪЗЛОЖИТЕЛЯТ има право да прихваща при законовите условия дължимите неустойки по договора от плащанията на цената, както и от гаранцията за изпълнение, в случай, че не бъдат заплатени от ИЗПЪЛНИТЕЛЯ в рамките на определения в ал. 2 срок. ВЪЗЛОЖИТЕЛЯТ има право да прихваща/усвоява при законовите условия попдлежащите на възстановяване от ИЗПЪЛНИТЕЛЯ авансово предоставени средства от гаранцията, обезпечаваща аванса, в случай, че не бъдат заплатени доброволно от ИЗПЪЛНИТЕЛЯ в рамките на определения в ал. 2 срок.

**ХIII. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 45.** **(1)** Договорът се прекратява:

**а)** с окончателното му изпълнение;

**б)** при настъпване на обективна невъзможност за изпълнение, за което обстоятелство засегнатата страна е длъжна да уведоми другата страна в срок до 3 (три) дни от настъпване на невъзможността и да представи доказателства за настъпилата невъзможност;

**в)** при прекратяване на юридическо лице – страна по договора без правоприемство;

**г)** при констатиран конфликт на интереси – с изпращане на едностранно писмено уведомление от ВЪЗЛОЖИТЕЛЯ до ИЗПЪЛНИТЕЛЯ;

**д)** в случаите и при условията на чл. 118 от ЗОП.

**(2)** Договорът може да бъде прекратен:

**а)** по взаимно съгласие на страните, изразено в писмена форма;

**б)** когато за ИЗПЪЛНИТЕЛЯ или някой от членовете на обединението[[7]](#footnote-7) бъде открито производство по несъстоятелност или ликвидация - от ВЪЗЛОЖИТЕЛЯ със седемдневно предизвестие;

**в)** когато са настъпили съществени промени във финансирането на обществената поръчка, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление от ВЪЗЛОЖИТЕЛЯ, веднага след настъпване на обстоятелствата.

**г)** едностранно от страна на ВЪЗЛОЖИТЕЛЯ, ако в резултат на непредвидени обстоятелства не е в състояние да изпълни своите задължения - с изпращане на едностранно писмено уведомление до ИЗПЪЛНИТЕЛЯ.

**Чл. 46. (1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи:

**а)** когато ИЗПЪЛНИТЕЛЯТ не започне работа по изпълнение на дейностите, предмет на договора, в срок от 30 (тридесет) дни, считано от датата на откриване на строителната площадка;

**б)** когато ИЗПЪЛНИТЕЛЯТ е прекратил изпълнението на работите, предмет на договора, за повече от 30 (тридесет) дни, без да е налице спиране на строителството;

**в)** при пълно неизпълнение на работите, предмет на настоящия договор;

**г)** когато ИЗПЪЛНИТЕЛЯТ е допуснал съществено отклонение от изискванията за изпълнение на работите, предмет на договора;

**д)** когато ИЗПЪЛНИТЕЛЯТ е допуснал съществено отклонение от изискванията за качество на работите, предмет на договора, които:

1. не могат да бъдат отстранени;

2. не могат да бъдат отстранени в разумен срок или

3. ИЗПЪЛНИТЕЛЯТ не ги отстрани в разумен срок.

**(3)** ВЪЗЛОЖИТЕЛЯТ може да развали договора без предоставяне на допълнителен срок за изпълнение, когато ИЗПЪЛНИТЕЛЯТ използва подизпълнител, без да е декларирал това в документите за участие, или използва подизпълнител, който е различен от този, посочен в документите за участие, освен когато подизпълнителят е заменен или включен в изпълнението на договора при условията на ЗОП и в допустимите от ЗОП случаи.

**(4)** ВЪЗЛОЖИТЕЛЯТ може да развали договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно.

**Чл. 47. (1)** ВЪЗЛОЖИТЕЛЯТ прекратява без предизвестие настоящия договор за обществена поръчка в случаите и при условията на чл. 5, ал. 1, т. 3 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици, освен ако е приложим чл. 5, ал. 2 от закона.

**(2)** ВЪЗЛОЖИТЕЛЯТ има право да развали договора без предизвестие и при възникване на обстоятелствата по чл. 118, ал. 1, т. 2 или 3 от ЗОП.

**Чл. 48.** При прекратяване или разваляне на договора страните уреждат и финансовите си взаимоотношения, съгласно разпоредбите на действащото в Република България законодателство.

**Чл. 49.** При разваляне на договора в случаите, предвидени в настоящия раздел, ИЗПЪЛНИТЕЛЯТ дължи и предвидената в раздел XII неустойка за разваляне.

**XIV. СКЛЮЧВАНЕ НА ДОГОВОР ЗА ПОДИЗПЪЛНЕНИЕ[[8]](#footnote-8)**

**Чл. 50.** Независимо от използването на подизпълнители отговорността за изпълнение на договора за обществената поръчка е изцяло на ИЗПЪЛНИТЕЛЯ. Сключването на договор за подизпълнение не освобождава ИЗПЪЛНИТЕЛЯ от отговорността му за изпълнение на настоящия договор.

**Чл. 51.** ИЗПЪЛНИТЕЛЯТ е длъжен да сключи договор за подизпълнение с подизпълнителя/ите/, посочен/и в офертата, освен ако същият/ите не е/са заменен/и по искане на ВЪЗЛОЖИТЕЛЯ в предвидените в ЗОП случаи.

**Чл. 52.** ИЗПЪЛНИТЕЛЯТ няма право да заменя посочения в офертата подизпълнител или да включва подизпълнител по време на изпълнение на поръчката. Замяна или включване на подизпълнител по време на изпълнение на договора за обществена поръчка се допуска при необходимост, ако са изпълнение едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

**Чл. 53.** Подизпълнителят няма право да превъзлага дейностите, които са включени в предмета на договора за подизпълнение, на други лица.

**Чл. 54.** Не е нарушение на забраната по чл. 53 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

**Чл. 55.** Условията за директно разплащане с подизпълнителя са уредени в чл. 10 от настоящия договор.

**XV. ОБЩИ РАЗПОРЕДБИ**

**Чл. 56.** При изпълнението на договора, ИЗПЪЛНИТЕЛЯТ (и неговите подизпълнители, ако има такива) е длъжен (са длъжни) да спазва(т) всички приложими нормативни актове, разпоредби, правила, стандарти и други изисквания, свързани с предмета на договора.

**(2)** За неуредените в този договор въпроси се прилагат разпоредбите на действащото българско законодателство.

**(3)** В случай на невъзможност за разрешаване на споровете по пътя на договарянето, то всички спорове ще се решават съгласно действащото в Република България законодателство.

**Чл. 57.** **(1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, служебна информация, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието, стойността и предмета на този договор, с оглед бъдещо позоваване на придобит професионален опит от ИЗПЪЛНИТЕЛЯ.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение/ съгласие от другата страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните; или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

**(4)** Задълженията по тази клауза се отнасят и до всички поделения на ИЗПЪЛНИТЕЛЯ, контролирани от него фирми и организации, всички негови служители и наети от него физически или юридически лица, включително подизпълнители и трети лица, като ИЗПЪЛНИТЕЛЯТ отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**(5)** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с изпълнение на предмета на договора, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ.

**Чл. 58.** **(1)** Страните  се задължават да обработват личните данни, посочени в договора или получени при и по повод изпълнението на договора, в съответствие с принципите на защита на личните данни, заложени в Общия Регламент за защита на личните данни (ЕС) 2016/679 на Европейския парламент на Съвета и Закона за защита на личните данни, в частност чрез:

1.1. Ограничаване на обработването на личните данни само до необходимите за изпълнението на договора цели;

1.2. Обработка на личните данни на компютрите и другите технически носители на информация, в съответствие с приетите вътрешни правила от страните, в които се регламентират мерките за защита на личните данни при обработка.

**(2)** Страните се задължават:

2.1. Да не съхраняват лични данни и да изтриват незабавно личните данни, които са ползвали за нуждите на договора, когато вече не са необходими;

2.2. Да не обработват лични данни, събирани за едни цели, за други цели, без другата страна да е посочила основанието за този вид обработка;

2.3. Да не ползват лични данни, когато естеството на лични данни не изисква това.

**(3)** Всяка страна има право да изисква от другата да администрира личните данни законосъобразно.

**(4)** Страните гарантират, че техните служители, които са оправомощени да обработват лични данни, са поели ангажимент за поверителност и конфиденциалност на получената информация, вследствие на изпълнението на задълженията си по този договор. Страните следва да ограничат достъпа до данните до служителите, имащи отношение към сключването и изпълнените на договора.

**(5)** Страните гарантират, че прилагат подходящи технически и организационни мерки за осигуряване на сигурност на личните данни, включително чрез:

- Псевдонимизация (заличаване на пряката връзка между личните данни и направените на тяхна база аналитични изводи);

- Гарантиране на постоянна поверителност, цялостност, наличност и устойчивост на системите и услугите за обработване.

**(6)** Страните декларират, че субектите на данни, са дали своето изрично съгласие, свързаните с тях лични данни да бъдат обработвани за целите на изпълнение на договора, като субектите имат право на достъп  до своите лични данни и коригиране на такива данни.

**(7)** Страните се задължават:

1. Да възпрепятстват всяко неупълномощено лице да има достъп до компютърни системи, обработващи лични данни, и по-специално:

1.1. неразрешено четене, копиране, промяна или премахване на носители за съхранение;

1.2. неразрешено въвеждане на данни, както и всяко неразрешено разкриване, промяна или изтриване на съхраняваните лични данни;

1.3. неразрешено използване на системи за обработка на данни посредством средства за предаване на данни;

2. Да гарантират, че оправомощените потребители на система за обработка на данни имат достъп само до личните данни, за които се отнася тяхното право на достъп;

3. Да гарантират, че при предаване на лични данни и транспортиране на носители за съхранение данните не могат да се четат, копират или изтриват без разрешение.

**(8)** ИЗПЪЛНИТЕЛЯТ се задължава да предотвратява всякакъв незаконен или случаен достъп до личните данни и всякакво друго незаконно обработване и злоупотреба с личните данни и да уведоми незабавно ВЪЗЛОЖИТЕЛЯ, в случай че установи случай на злоупотреба или достъп.

**(9)** Задълженията за опазване на личните данни по този договор не се прилагат спрямо лични данни, които са поискани от компетентен държавен орган и за предоставянето на които е налице законово изискване.

**Чл. 59.** Изменение на сключения договор за обществена поръчка се допуска само при условията на Закона за обществените поръчки. Измененията се извършват с подписване на писмено допълнително споразумение между страните.

**Чл. 60.** Нито една от страните няма право да прехвърля правата и задълженията, произтичащи от този договор, на трета страна, без съгласието на другата страна. Паричните вземания по настоящия договор и по договорите за подизпълнение при участие на подизпълнители могат да бъдат прехвърляни, залагани и върху тях може да се извърши принудително изпълнение съгласно приложимото право.

**Чл. 61.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 62.** Всички съобщения, предизвестия, уведомления, предупреждения и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са извършени в писмена форма и са изпратени по пощата (с обратна разписка), по факс, електронна поща или предадени лично или чрез куриер срещу подпис на приемащата страна.За дата на уведомяването се счита:

1. датата на предаването – при лично предаване от предаващата на приемащата страна;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата на получаването – при изпращане по факс;

5. датата на постъпване на съобщението в информационната система – при изпращане по електронна поща.

**Чл. 63.** **(1)** Всяка кореспонденция между страните ще се счита за валидна, ако е изпратена на посочените по-долу адреси (в т.ч. електронни), чрез посочените по-горе средства за комуникация. При промяна на адресите и други данни за контакт, съответната страна е длъжна да уведоми другата в писмен вид в срок до 3 (*три*) дни от настъпване на промяната. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**(2)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

**Чл. 64.** **(1)** За целите на този договор данните за кореспонденция и лицата за контакт на страните са, както следва:

1. За ВЪЗЛОЖИТЕЛЯ:

Адрес за кореспонденция: град Перник, ул. Търговска № 37

Тел.: 076/ 686 333

Факс: 076/ 602 343

e-mail: pernik-adms@justice.bg

Лице за контакт: ……………………………………………...

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ……………………………………………...

**(2)** ВЪЗЛОЖИТЕЛЯТ и ИЗПЪЛНИТЕЛЯТ упълномощават горепосочените лица с право за приемане и предаване на съобщения във връзка с изпълнението на този договор, както и с право да подписват всички документи във връзка с контрола и приемането на изпълнението му, включително протоколи, актове, указания, разпореждания, уведомления, възражения, предупреждения и др., предвидени в настоящия договор. ВЪЗЛОЖИТЕЛЯТ си запазва правото да определи и други лица с горепосочените права, за което е длъжен в 5-дневен срок да уведоми писмено ИЗПЪЛНИТЕЛЯ.

**Чл. 65.** Всички спорове по този договор или във връзка с него, включително по тълкуването му ще се уреждат чрез преговори между страните, а при непостигане на съгласие – ще се отнасят за решаване от компетентния съд.

**Чл. 66.[[9]](#footnote-9) (1)** Този договор се сключва на българскиезик. В случай на несъответствия, водещ е българският език.

**(2)** Приложимият език е задължителен за използване при съставяне на всякакви документи, свързани с изпълнението на договора, в т.ч. протоколи, актове, указания, разпореждания, уведомления, възражения, предупреждения и др, както и при кореспонденция и провеждане на работни срещи. Всички разходи за превод, ако бъдат необходими за ИЗПЪЛНИТЕЛЯ или негови представители или служители, са за сметка на ИЗПЪЛНИТЕЛЯ.

**Чл. 67.** Неразделна част от настоящия договор са:

**1.** Техническо предложение на ИЗПЪЛНИТЕЛЯ (Образец № 2) ;

**2.** Ценово предложение на ИЗПЪЛНИТЕЛЯ (Образец № 3), вкл. Обобщена КСС;

**3.** Документи по ЗОП

Договорът се състави и подписа в 2 (два) еднообразни екземпляра по един за ИЗПЪЛНИТЕЛЯ и един за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛ**:

**ИВАЙЛО ИВАНОВ** *………………………………*

**………………………………** *………………………………*

*Административен ръководител-*

*Председател на*

*Административен съд – Перник*

**Съгласувал:**

**…………………………………….**

*Главен счетоводител*

1. Член 10 се прилага в случаите, когато в изпълнението на обществената поръчка участва подизпълнител/и. [↑](#footnote-ref-1)
2. Алинея 3 се прилага в случаите, когато изпълнителят е обединение, което не е самостоятелно юридическо лице. [↑](#footnote-ref-2)
3. Ал. 2 се прилага, ако ИЗПЪЛНИТЕЛЯТ е представил гаранция за изпълнение под формата на банкова гаранция или застраховка. [↑](#footnote-ref-3)
4. Ал. 5 се прилага, ако ИЗПЪЛНИТЕЛЯТ е представил гаранция за изпълнение под формата на банкова гаранция или застраховка. [↑](#footnote-ref-4)
5. Ал. 6 се прилага, ако ИЗПЪЛНИТЕЛЯТ е представил гаранция за изпълнение под формата на банкова гаранция или застраховка. [↑](#footnote-ref-5)
6. Ал. 2 се прилага в случай, че изпълнителят е обединение, което не е самостоятелно юридическо лице. [↑](#footnote-ref-6)
7. в случаите на участник – обединение, което не е самостоятелно юридическо лице. [↑](#footnote-ref-7)
8. Този раздел е приложим в случаите на участие на подизпълнител/и в изпълнението на договора за обществена поръчка. [↑](#footnote-ref-8)
9. Тази клауза е приложима, когато изпълнителят е чуждестранно лице. [↑](#footnote-ref-9)